GLASBENA UMETNOST –METULJ

Pri likovni umetnosti si ali pa še boš izdelal/a METULJA UPANJA, ki bo krasil tvoj dom in z okna pozdravljal sosede in mimoidoče. Zdaj pa z glasbo in gibom prebudi še metuljčke v telesu, saj so modreci že pred davnimi časi ugotovili, da je to sproščujoče in nam pomaga ohranjati zdravje.

Na tla nalepi lepilni trak (ali nariši s kredo ali postavi vrvice) tako, da oblikuješ takšno polje:

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |

Nato pritisni na tipko na tipkovnici – Ctrl in hkrati klikni z miško na spodnji naslov, kjer se nahaja posnetek gibanja otrok po takšni mreži na pesem z naslovom Metulj.

Poskusi skakati po ritmu na enak način tudi ti.

<https://www.youtube.com/watch?v=kgn0F8OyAdY>

Lahko pa se preizkusiš tudi v igranju. Vzemi dve kuhalnici in bodi ti tisti, ki igra ritem, družinski člani pa naj se razgibajo s skakanjem po mreži.

To pa še ni konec. Ponujam ti nov izziv:

Na spodnjem naslovu je ta ista pesmica - Borboletinha. Poskusi se jo naučiti.

<https://www.youtube.com/watch?v=28iW_O5qWfU>

Ima enostavno melodijo, a je jezik nekoliko težji. Mislim, da je to portugalski jezik, a nisem povsem prepričana. Če tvoji starši govorijo portugalsko, potem te prosim, da mi sporočiš, ali imam prav ali se motim. Pri prevodu sem si pomagala z računalnikom. Besedilo bi v slovenščino prevedla nekako takole:

Metulj v kuhinji

pripravlja čokolado

za botra

z leseno nogo,

s steklenim očesom

in z nosom kot pica.

Lahko, da vse to ne drži, kar pa v tem hipu ne more pokvariti zabave ob poslušanju, prepevanju in gibanju, kajne?!

Tule pa je še en posnetek, na katerem plešejo učenci približno tvojih let.

 <https://www.youtube.com/watch?v=cYIF-dKD8is>

In, da ne boš mislil/a, da ta »ples« plešejo samo otroci. O ne, tudi odrasli se ob tem zabavajo. Nalogo si naredijo samo malo bolj zahtevno. Poglej in se prepričaj.

<https://www.youtube.com/watch?v=kD0Sc4-UwWU>

Je bilo zabavno?